চিকিৎসকরা যখন রোগ নিরাময়ে ব্যর্থ, তখন ডাক পড়ে তাঁর, তিনি রোগীকে সারিয়ে তোলেন অভিনব চিকিৎসা পদ্ধতিতে। যদিও এই চিকিৎসার কোনও বৈজ্ঞানিক ভিত্তি নেই। তাঁর ঝাড়ফুঁকেই গত এক দশকে কয়েকশো রোগী সুস্থ হয়ে উঠেছেন বলে দাবি করেন মুর্শিদাবাদের রঘুনাথগঞ্জ থানার বালিঘাটার বাসিন্দা সাদেকা বিবি।যদিও এলাকার বহু বাসিন্দারাই অভিযোগ, চিকিৎসার নামে গ্রামের নিরক্ষর, গরীব মানুষদের দিনের পর দিন ঠকিয়ে চলেছেন ওই ওঝা।

অভিযোগ যা-ই থাকুক, সাদেকা বিবির চিকিৎসা এক দীর্ঘ পরম্পরাকে মেনেই। বাংলার নিজস্ব ‘এগজরসিজম’ পদ্ধতিকেই অনুসরণ করেন সাদেকা বিবি। রোগ যাই হোক না কেন, ভূতে ধরেছে বলেই রোগ সারছে না বলে দাবি করেন তিনি। এর পরেই শুরু হয় সাদেকা বিবির  ঝাড়ফুঁক। রোগীকে ৩ দিন রঘুনাথগঞ্জের ভাগীরথীর সাতটি ঘাটে প্রায় আধ ঘণ্টা ধরে ডুব দেওয়ানো হয়, ডুব দেওয়ার সঙ্গে চলে ঝাঁটার বাড়ি, খাওয়ানো হয় ঝাঁটা ও লোহার দা-ধোয়ানো জল।
পড়ুন আরও
খবর খাঁ খাঁ রাস্তা, ফাঁকা বাড়ি। ‘ভূতগ্রাম’-এ কীসের উৎসব! 
খুলছে দেরাজ, উড়ছে ফাইল। ফাঁকা অফিসে অশরীরী-তাণ্ডব? রইল আতঙ্কের ভিডিও 
রহস্যময়ী
মঙ্গলবার রঘুনাথগঞ্জের সদরঘাটে প্রকাশ্যে চলল সাদেকা বিবির ঝাড়ফুঁক। সকালে ঠান্ডায় ভাগীরথীর জলে কাঁপতে কাঁপতে ডুব দিচ্ছিলেন জঙ্গিপুরের মালা বিবি। আর প্রত্যেকবার ডুব দিয়ে ওঠার পরেই চলছিল ঝাঁটার বাড়ি, খাওয়ানো হচ্ছিল ঝাঁটা ধোয়া জল।
সাদেকা বিবির দাবি, তিনদিন পরেই সুস্থ হয়ে উঠবে রোগী। ঝাড়ফুঁকের জন্য নেহাত কম পারিশ্রমিক নেন না তিনি। আর্থিক অবস্থা অনুযায়ী, রোগী প্রতি ১০০০-৩০০০ টাকা পারিশ্রমিক সাদেকা বিবির।
দেখুন সেই ভিডিও